Up-425/02
Datum: 2003-03-27T00:00:00.000+01:00
ecli: ECLI:SI:USRS:2003:Up.425.02
vrsta: posamični akt
zadeva: ustavna pritožba
objavljeno: Neobjavljeno | 27.03.2003
dokument: US22273
akt: Ustavna pritožba A. A. zoper sodbo Višjega sodišča v Ljubljani št. II Cp 1153/2001 z dne 10. 4. 2002 v zvezi s sodbo Okrožnega sodišča v Kranju št. P 208/95 z dne 20. 4. 2001
resitev: zavrženje
izrek: Ustavna pritožba A. A. zoper sodbo Višjega sodišča v Ljubljani št. II Cp 1153/2001 z dne 10. 4. 2002 v zvezi s sodbo Okrožnega sodišča v Kranju št. P 208/95 z dne 20. 4. 2001 se zavrže.
stavek: Ker ustavni pritožnik ni izčrpal vseh pravnih sredstev (ni vložil revizije), je Ustavno sodišče ustavno pritožbo zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-07-07T22:00:00.000Z
datum_odlocitve: 2003-03-26T23:00:00.000Z

# Up-425/02-5

10. 4. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sodbo Višjega sodišča v Ljubljani št. II Cp 1153/2001 z dne 10. 4. 2002 v zvezi s sodbo Okrožnega sodišča v Kranju št. P 208/95 z dne 20. 4. 2001 se zavrže.**

## OBRAZLOŽITEV

Pritožnik z ustavno pritožbo izpodbija v izreku navedeni sodni odločbi. Sodišče prve stopnje je zavrnilo tožbeni zahtevek, s katerim je ustavni pritožnik (v pravdnem postopku tožnik) zahteval izplačilo vloženih sredstev v stanovanjsko hišo v višini 3.100.000 SIT. Zoper tako sodbo je pritožnik vložil pritožbo, Višje sodišče pa je pritožbo kot neutemeljeno zavrnilo in potrdilo sodbo sodišča prve stopnje.

Po določbi prvega odstavka 51. člena Zakona o Ustavnem sodišču (v nadaljevanju ZUstS) je ustavno pritožbo mogoče vložiti šele, ko so izčrpana vsa pravna sredstva. Izčrpanost vseh pravnih sredstev je torej procesna predpostavka za dovoljenost ustavne pritožbe.

Na podlagi določbe drugega odstavka 367. člena Zakona o pravdnem postopku (Uradni list RS, št. 26/99 in nasl. - ZPP) je revizija v premoženjskih sporih dovoljena, če vrednost izpodbijanega dela pravnomočne sodbe presega 1.000.000 SIT. V obravnavani zadevi gre za premoženjski spor, ustavni pritožnik pa sodbo sodišča druge stopnje izpodbija v celoti. Ker vrednost spora znaša 3.100.000 SIT, bi bila revizija zoper pravnomočno sodbo dovoljena. Ustavni pritožnik ni izkazal, da je revizijo vložil, s tem pa tudi ne, da je pred vložitvijo ustavne pritožbe izčrpal vsa pravna sredstva. Ustavno sodišče je zato ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

mag. Marija Krisper Kramberger